DA/Nybegynder

Velkommen til LibreOffice i Danmark.
LibreOffice er en gratis kontorpakke udviklet af folk fra hele verden. Kvaliteten afhænger af at mange bidrager med de kompetencer, de har.

Vi har masser af opgaver som kun venter på at blive løst.
 * 1) Vores første og vigtigste opgaver er, at holde den danske oversættelse ved lige. Det foregår med on-line programmet Pootle, som du kan læse om her: DA/Pootle.
 * 2) Er du LibreOffice-haj, så er der brug for hjælp på vores forum: forum.liboforum.dk/.
 * 3) Vi har i den grad brug for at folk får øjnene op for hvilke fremragende programmer LibreOffice består af. Så vi har brug for marketing på de sociale medier og andre steder.
 * 4) Stadig flere kommuner og institutioner bruger LibreOffice. Vi har brug for at de deler deres erfaringer, så det bliver mindre uoverskueligt for andre at tage springet.
 * 5) Hvis der er fejl i programmet, så skal det indberettes. Det gør du her: bugs.documentfoundation.org/.
 * 6) Hvis du kan programmere, så er der rig mulighed for at hjælpe i LibreOffice. Start her: www.libreoffice.org/community/developers/.
 * 7) Kan du designe? Så udvikl nogle flotte skabeloner til Impress og Writer og del dem her: templates.libreoffice.org/

Før du begynder på oversættelse, eller hvis du vil være med til at tage beslutninger om Libreoffice i Danmark, skal du tilmelde dig vores postliste. Det er her vi kommunikerer og laver aftaler. Du tilmelder dig ved at skrive en mail til denne adresse:[mailto:dansk+subscribe@da.libreoffice.org dansk+subscribe@da.libreoffice.org]. Hvis du vil læse tidligere mails til listen, så se her.

Skriv gerne en kort præsentation og fortæl lidt om dig selv og hvilken baggrund du har. Fortæl også gerne lidt om, hvad du helst vil arbejde med.